open-index/open-wikipedia-markdown huggingface dataset:
Maohabe

**Maohabe** (*Ophiopogon*) on asparilaadsete seltsi aspariliste sugukonda kuuluv taimeperekond.

Perekonna nimetus tuleneb vanakreeka sõnadest ὄφις (*ophis*, 'madu') ja πώγων (*pogon*, 'habe'). 

Varem on maohabeme perekond paigutatud maikellukeseliste sugukonda.

## Liike

Allikas: Eestikeelsete taimenimede andmebaas

## Viited
Astoria

**Astoria** on restoran ja kasiino Tallinnas Vene Teatri keldris. Selle aadress on Vabaduse väljak 5.

Restoran avati 1930. aasta veebruaris nimega **Dancing-Palace Gloria**.

Enne teist maailmasõda peeti Dancing-Palace Gloriat Tallinna üheks esinduslikumaks restoraniks. 

1990. aastast kuulub restoran OÜ Astoriale.

## Viited
Gardone Val Trompia

**Gardone Val Trompia** on linnaks nimetatav omavalitsusüksus (*comune*) Itaalias Campania maakonnas Caserta provintsis. Gardone Val Trompia sai linnaõigused vabariigi presidendi 2001. aasta 17. septembri dekreediga. Linna õigusi tähistav viie torniga kroon lisati linna vapile 2002. aastal.

332 meetri kõrgusel merepinnast asuva Gardone Val Trompia asustustihedus on  inimest ruutkilomeetri kohta. Inzino fraktsiooni kõrgus merepinnast on 340 meetrit, Magno kõrgus merepinnast on 615 meetrit. Kõrgeima tipu, Punta Almana kõrgus merepinnast on 1391 meetrit. Gardone Val Trompia asub Oglio lisajõe Mella kallastel.

## Haldus
Gardone Val Trompia piirneb järgmiste omavalitsusüksustega: Marcheno, Marone, Polaveno, Sale Marasino, Sarezzo.

Gardone Val Trompia halduspiires asuvad järgmised fraktsioonid: Inzino, Magno (mõlemad liideti 1927. aastal).

## Vaatamisväärsused
### Sakraalarhitektuur
Gardone Val Trompia:
* *Basilica di Santa Maria degli Angeli*;
: Santa Maria degli Angeli basiilika
* *Chiesa parrocchiale San Marco Evangelista*;
: Püha Markuse kihelkonnakirik
* *Chiesa San Carlo Borromeo*;
* *Chiesa di San Rocco – Santuario della Madonna del popolo*.
: Püha Rochuse kirik – Madonna del popolo pühakoda
Inzino:
* *Chiesa parrocchiale di San Giorgio*;
: Püha Georgi kihelkonnakirik
* *Santuario del S.nome di Maria "Madonna del castello"*.
Magno:
* *Chiesa parrocchiale di San Martino*;
* *Chiesa Maria Madre della vita*;
* Santuario di San Bartolomeo.
: Bartolomeuse pühakoda

### Tsiviilarhitektuur
* *Casa Gotica*;
: Gooti maja
* *Palazzo della Loggetta*;
* *Palazzina* (ehk *castellino*) *di Aveno*;
* *Palazzo Chinelli* (munitsipaliteet);
* *Ponte Medievale (o romanico)*;
: Keskaegne (või Rooma-aegne) sild
* *Villa Mutti Bernardelli* 
* *Villa Beccalossi-Buizza*;
* *Villa Beretta* (Beretta relvatehase peakontor).

## Sõpruslinnad
*  – Nanoro

## Viited

## Välislingid

* Koduleht (itaalia keeles)
AS Aswega

**AS Aswega** on Tallinnas tegutsev ettevõte, mis valmistab peamiselt soojusarvesteid ja kulumõõtureid.

Ettevõtte eelkäija oli 1828. aastal asutatud Drümpelmanni masinatehas. Selle tehase hooneis alustaski 1919. aastal tööd AS Aswega.

### Nimesid
Ettevõte on läbi aegade kandnud järgmisi nimesid:
*1919–1949 *Tallinna Kaalude ja Masinavabrik Wega*
*1949–1976 *Tallinna Mõõduriistade Tehas*
*1976–1978 *Tallinna Aparaaditehas*
*1978–1989 *Tallinna Tootmiskoondis "Tööstusaparaat"*
*1989–1994 *Rendiettevõte Tallinna Tootmiskoondis "Tööstusaparaat"*

## Viited

## Välislingid
*Ettevõtte koduleht
*Ettevõtte taustainfo - Inforegister
Asso õu

**Asso õu** (ka: *Karjase hoov*) on Assauwe torni sisehoov (õu), Müürivahe tänav 12. 

Nime "Asso õu" pani kohale 1996. aastal linna tänavanimede komisjon. 

## Viited
Pöörane Hobune

**Pöörane Hobune** (lakota keeles **Tȟašúŋke Witkó**, inglise keeles **Crazy Horse**; 1840 – 5. september 1877) oli indiaanlaste (lakotade) pealik.

Ta sündis praeguse Lõuna-Dakota osariigi territooriumil.

Pöörane Hobune kaitses edukalt oma territooriumi valgete asunike vastu, kelle juurdevool pärast kodusõda (1861–1865) eriti suurenes. Ta keeldus minemast reservaati, kuid USA valitsus üritas teda jõuga sundida. Tema kuulsaim võit tuli aastal 1876, kui ta hävitas täielikult kindral George Armstrong Custeri seitsmenda ratsaväe rügemendi Little Bighorni jõe lähedal Montanas. Kindral Custeri saatis valitsus indiaanlasi vägivaldselt reservaati sundima. 1877. aastal andis ta ennast vabatahtlikult USA võimudele, sest viimaste poolt avaldatud surve all kannatasid kõik Lakota elanikud. Ta hukkus samal aastal rüseluse käigus sõjaväelaagris.

Väidetavalt puudub Pöörase Hobuse kohta foto.

## Viited
SAAL Biennaal

**SAAL Biennaal** (varasem nimega *Augusti tantsufestival*, stiliseeritud kujul *Augusti TantsuFestival*) on aastast 1999 Tallinnas toimuv nüüdistantsufestival. Festivali korraldab MTÜ 2. tants.

## Viited

## Välislingid
*Tantsufestivali koduleht
Tallinna aukodanik

**Tallinna aukodanik** oli Tallinna linnale tehtud teenete vm ajendite tõttu antud aunimetus.

Aunimetust andis välja Tallinna linnavalitsus, aastatel 1973–1980 aga Tallinna Linna Töörahva Saadikute Nõukogu (Tallinna TSN). Tänapäeval seda aunimetust välja ei anta, vaid selle asemel on teenete-, vapimärk või raemedal.

## Enne 1940. aastat nimetatud aukodanikud
* 1853 Woldemar Karl Friedrich Reinhold von Patkul, sõjaväelane, Tallinna komandant 1828–1854
* 1865 Friedrich Georg von Bunge, jurist ja ajaloolane, Balti eraõiguse kodifitseerija, Tallinna bürgermeister 1844–1856
* 1870 Alexander Johann Karl Magnus von der Pahlen, Eestimaa rüütelkonna peamees 1862–1868, Balti raudtee (Peterburi–Tallinna raudteeliini) ehituse organisaator
* 1882 Philipp Jakob Karell, Tallinnast pärit arst, 1849–1879 Vene tsaariperekonna ihuarst, rahvuselt eestlane
* 1899 Sergei Witte, Vene riigitegelane, 1892–1903 rahandusminister, 1903–1906 Ministrite Nõukogu esimees
* 1912 Ivan Grigorovitš, Vene mereminister, admiral
* 1921 Herbert Hoover, USA riigitegelane, 1929–1933 president; juhtis 1917–1919 Föderaalset Toiduainete Administratsiooni ja 1919–1923 Ameerika Abi Administratsiooni
* 1929 Gustav V, Rootsi kuningas
*1935 Konstantin Päts, Eesti riigitegelane, 20. sajandi algul Tallinna linnaomavalitsuse juhtivaid tegelasi

## Tallinna Linna TSN-i nimetatud aukodanikud
*1972 Dmitri Tatarenko, talt võeti aukodaniku nimetus 1990. aastatel ära 
* 1973
** Aleksander Hendrikson, 1945–1961 Tallinna Linna TSN TK esimees
** Ivan Fedjuninski, Nõukogude sõjaväelane, armeekindral
** Kristjan Kärber, ehitaja-töökangelane
** Lembit Pärn, Nõukogude sõjaväelane, kindralleitnant; 1942–1945 eesti laskurkorpuse komandör, 1945–1949 Eesti NSV relvajõudude minister ja sõjakomissar
*1974 Alfred Valdov, metallitööline-töökangelane
*1975 Vassili Võrk, Nõukogude sõjaväelane, polkovnik; juhtis 1944. aastal Tallinna hõivamisel eesti laskurkorpuse eelsalka
* 1978
** Albert Repson, Nõukogude sõjakangelane; insener, 1950–1960. aastatel tehasedirektor Kundas ja Tallinnas
** Gustav Ernesaks, koorijuht ja helilooja
** Ludvig Vammus, ehitaja-töökangelane
* 1980
** Vladimir Kassatonov, Nõukogude sõjaväelane, laevastikuadmiral
** Hans Liblik, lukksepp-töökangelane
** Hendrik Allik, EKP veteran, Eesti NSV valitsustegelane
** Georg Sommer, EKP veteran, Nõukogude funktsionäär

## Vaata ka
*Tallinna Aukodanike Kogu

## Viited

## Välislingid
*Tallinn.ee: Aukodanikud
Kiiri Tamm

**Kiiri Tamm** (sündinud 7. jaanuaril 1962 Tallinnas) on eesti näitleja ja inspitsient. 

Ta lõpetas aastal 1980 Kingissepa 1. Keskkooli ja 1984 Tallinna Riikliku Konservatooriumi lavakunstikateedri (11.lend). 

Ta on töötanud aastatel 1984–1994 näitlejana Rakvere Teatris, alates 1994. aastast töötab teatris Ugala näitlejana ning 2005. aastast ka inspitsiendina. Tamm on Eesti Teatriliidu (1984) ja Eesti Näitlejate Liidu liige (1994).

## Filmirolle
* 1983 Kristiina, "Küljetuul"
* 1984 Ulla sõbranna, "Hundiseaduse aegu"
* 1988 tüdruk, "Õnnelik lapsepõlv" lühifilm
* 1989 neiu, "Eesti ballaadid"
* 2007 Aime Prikk, "Ohtlik lend" teleseriaal
* 2008 Merle, "" teleseriaal
* 2008–2012 erinevad rollid, "Kelgukoerad" teleseriaal
* 2011 Anne Õigepaulus, "Kättemaksukontor" teleseriaal
* 2012 peaõde, "Ühikarotid" teleseriaal
* 2013 Reet, "Hakkab jälle pihta" teleseriaal
* 2013 Aino, "Kertu"
* 2014 naine, "Chateau D'Ivre" lühifilm
* 2014 osatäitja, "Viimane võmm" teleseriaal
* 2017 Linda Kits, "Siberi võmm" teleseriaal
* 2018 Tiidu naine, "Lõks" teleseriaal
* 2020 ämmaemand, "Hüvasti, NSVL"
* 2024 Imbi, "Valetamisklubi" teleseriaal

## Teatrirolle
* 1983 Jaan Kruusvall "Pilvede värvid" (Helin)
* 1984 Tammsaare/Mikk Mikiver "Armastus ja surm" (Tiina)
* 1984 Ülo Tuulik/Raivo Trass "Oh meid mere terida" (osaline)
* 1985 Ferenc Molnár "Liilia" (Luiza)
* 1986 August Kitzberg "Libahunt" (Tiina)
* 1988 Ireneusz Iredynski "Hüvasti, Juudas" (Tüdruk)
* 1989 Tennessee Williams "Klaasist loomaaed" (Laura)
* 1989 Lydia Koidula "Kosjaviinad" (Eeva)
* 1990 Bernard Kangro "Kohtumine vanas majas" (Enda)
* 1991 Shakespeare "Kaheteistkümnes öö" (Viola)
* 1992 Tammsaare/Andres Särev "Abielu ja õnn" (Ida Karim)
* 1993 Henrik Ibsen "Rosmersholm" (Rebekka West)
* 1994 Thornton Wilder "Meie linnake" (proua Webb)
* 1995 Frank Marcus "Õde George'i tapmine" (Mercy Croft)
* 1996 Mihhail Bulgakov "Poolearuline Jourdain" (proua de Brie)
* 1997 David Storey " Väikekodanluse ebadiskreetne valu ehk Arnold Middletoni restauratsioon" (Maureen Wilkinson)
* 1998 P. L. Travers "Mary Poppins" (Ellen jt)
* 2001 Jan Beneš "Haljal aasal" (Creszenz)
* 2002 Ben Elton "Popcorn" (Farrah Delamitri)
* 2004 Gahrton / Soomets "Kaevame vanaema üles" (Kaisa)
* 2006 August Kitzberg / Oleg Titov "Libahunt" (Tiina ema)
* 2008 Maksim Gorki "Põhjas" (Anna)
* 2011 Jaan Kruusvall "Salaste laulupidu" (Jekaterina Prunts)
* 2012 Veera Saar / Triin Sinissaar "Ukuaru" (Minna ema)
* 2014 Tom Stoppard "Rosencrantz ja Guildenstern on surnud" (traagik)
* 2016 A. H. Tammsaare / Urmas Lennuk "Kõrboja perenaine" (Katku Anu)

## Isiklikku
Tema elukaaslane on Arvi Mägi, nende tütar on Triin Nuut.

## Viited

## Kirjandus
* Eesti teatri biograafiline leksikon Tallinn 2000

## Välislingid
* Kiiri Tamm. IMDb.
* Kiiri Tamm. Eesti filmi andmebaas.
* Kiiri Tamm, fotoarhiiv. arhiiv.err.ee.
* EESTI TEATER 100 - UGALA. Kiiri Tamm. audioarhiiv, arhiiv.err.ee, 8. jaanuar 2006.
*  Küljetuul: mis on saanud telefilmis mänginud andekast lavaka XI lennu nelikust. ohtuleht.ee, 3. aprill 2025.
Intuitsioon

Sõna **Intuitsioon **kasutame tavaliselt siis, kui sisetunne, vaist ütleb meile midagi, me aimame midagi või saame millestki aru, kuid ei suuda seda põhjendada või siis ei näegi vajadust selle põhjendamiseks. Intuitsioon võib avalduda erinevates situatsioonides. On olemas kolme liiki intuitsiooni.

1) Intuitsioon kui taju

2) Loominguline intutsioon

3) Intuitsioon kui *Kiirendatud arutlus*

## Vaata ka

*Diskursiivsus
Sikorsky SH-60 Seahawk

**Sikorsky SH-60/MH-60 Seahawk** ehk **Sea Hawk** ('merikotkas') on Ameerika Ühendriikide sõjaväe UH-60 Black Hawk helikopteri (Sikorsky S-70 sari) põhjal tälja töötatud kahe turbomootoriga mitmeotstarbeline USA mereväe (US Navy) helikopter opereerimiseks sõjaväe merealustel.

USA mereväes on kasutusel H-60 baasil valmistatud modifikatsioonid **SH-60B**, **SH-60F**, **HH-60H**, **MH-60R** ja **MH-60S**.

Ühe kopteri hind 2012. aastal oli järgmine:
* MH-60R – 42,9 miljonit USA dollarit
* MH-60S – 28,1 miljonit USA dollarit

## Viited

## Kirjandus
* A1-H60CA-NFM-000 NATOPS Flight Manual Navy Model H-60F/H Aircraft
* Donald, David ed. "Sikorsky HH/MH/SH-60 Seahawk". Warplanes of the Fleet. AIRtime, 2004. ISBN 1-880588-81-1.
* Leoni, Ray D. Black Hawk, The Story of a World Class Helicopter. American Institute of Aeronautics and Astronautics, 2007. ISBN 978-1-56347-918-2.
* Tomajczyk, Stephen F. Black Hawk. MBI, 2003. ISBN 0-7603-1591-4.

## Välislingid

*S-70B Seahawki leht Sikorsky.com saidil
*SH-60 andmefail jaSH-60 ajalugu USA mereväe saidil
*SH-60, HH-60H, MH-60S lehed Globalsecurity.org saidil
Butha-Buthe ringkond

**Butha-Buthe ringkond** on 1. järgu haldusüksus Lesothos.

Butha-Buthe ringkond piirneb kagus Mokhotlongi ringkonnaga, lõunas Leribe ringkonnaga ja põhjas Free State'i provintsiga Lõuna-Aafrika Vabariigis.
MT

**MT** või **Mt** või **mt** võib tähendada mitut asja.
***MT** (inglise *machine translation*) märgib masintõlget.
***Mt** on Matteuse evangeeliumi lühend.
***Mt** on meitneeriumi tähis.
***mt** on malta keele keelekood.

**M** või **m** võib märkida ka eesliidet *mega-* või *milli-* ning seega võib MT olla:
* MT – megatonn, massiühik
* Mt – megatonn, energiaühik (1 Mt = 4,184 petadžauli)
* MT – megatesla
* mT – millitesla

## Vaata ka
*.mt
Šoutjärvi Rjurik Lonini nimeline vepsa etnograafiamuuseum

**[[Šoutjärvi]] Rjurik Lonini nimeline vepsa etnograafiamuuseum** (vene keeles **Шёлтозерский вепсский этнографический музей имени Р. П. Лонина**, vepsa keeles **Šoutar’ven vepslahnje etnografine Rjurik Lonin -muzei**) on Karjala Vabariigis Äänisranna rajoonis vepsa kultuuri esitlev koduloomuuseum. See on ainus muuseum Venemaal, mis on pühendunud vepsa kultuuri tutvustamisele. 

Muuseum on asutatud aastal 1967 Rjurik Lonini initsiatiivil. Muuseumi loomise idee tekkis Loninil juba 1964. aastal. Ta esitas Šoutjärvi külanõukogule korduvalt taotlusi, et saada muuseumile ruume kuni 1967. aastal eraldati talle Oktoobrirevolutsiooni 50. aastapäeva puhul kaks tuba külaraamatukogus.  Muuseum avati 28. oktoobril 1967. 1980. aastal liideti muuseum Karjala koduloomuuseumiga ja on praegu selle filiaal. 

Muuseum on vahepeal tegutsenud ka Goristoi tänava ühiselamus .

1991. aastast tegutseb muuseum aga Melkini majas. Aastatel 2012–2014. muuseumit renoveeriti ja valmis uus ekspositsioon. Esimesel korrusel paikneb kaks saali: "Vepslased. Ajalugu. Keel. Asustus. Maailmavaade" ja "Talutare". Viimane neist tutvustab vepsa taluelamu sisustust 19. sajandi lõpus – 20. alguses. Teisel korrusel tutvustatakse vepslaste tänapäevast kultuuri, ühiskondlikke organisatsioone, saavutusi spordis ja teaduses. On ka saal ajutiste näituste läbiviimiseks. Väljapanek on laienenud ka majandushoonesse.  

1979. aastal toimetati Melkini maja taha Tutšini maja. Selles hoones tegutses aastatel 1943-44 põrandaalune kommunistliku partei rajoonikomitee. Hoone asus algselt Kalinansari külas. Hoones on asunud põrandaalust liikumist tutvustav ekspositsioon, kuid praegu hoones väljapanekut ei ole. 

Muuseum asub Karjala Vabariigis Äänisranna rajoonis Šoutjärvil, aadressil Ulitsa Potštovaja 28. Muuseumi kogudes on enam kui 6000 eksponaati, millest on väljapanekus ligikaudu 2000. Aastas külastab muuseumi ligi 10 000 inimest. 

## Melkini maja
Melkini maja on ehitatud 19. sajandi teisel poolel  või teistel andmetel aastal 1814. Vooderdamata männipalidest hoone on üks ilusamaid säilinud puithooneid kogu vepsamaal ning ühtlasi vepsa arhitektuurimälestis. Hoone arhitektuuris on võimalik täheldada kolme ehitusjärku. Algselt oli see ühekorruseline, koosnedes kahest toast ja nende vahele jäävast eeskojast. Nüüdseks säilinud eluhoone on kahekorruseline ja T-kujuline.  Selle fassaadi ehivad rohked keerulised puitkaunistused. Elumaja juurde kuulub kahekorruseline majandushoone, mille alumisel korrusel oli laut, üleval aga hoiti heina.

Hoone kuulus kunagi jõukale Melkinite perele. Pereisa tegeles loodusliku kivi (kvartsiit, gabro, diabaas) müügiga Peterburi ja Petroskoi uhkemate hoonete ehitustele. 

## Viited

## Välislingid
*Muuseumi koduleht
Beretta

**Fabbrica d'Armi Pietro Beretta S.p.A.** on üks vanimaid tegutsevaid relvatootjaid maailmas.

## Ajalugu
Firma asutamisajaks loetakse 1526. aastat, kui Itaalia Gardone Val Trompia relvameister *Maestro* Bartolomeo Berettale maksti Veneetsia arsenali poolt 296 tukatit 185 arkebuusi toru eest. Tehingu maksedokumente säilitatakse ettevõtte arhiivis.

1918. aastal võeti teise püstolkuulipildujana Itaalia armee relvastusse Beretta MAB 1918.

## Tootevalik
### Poolautomaatsed [[püstol]]id

*Beretta M1915, M1919 ja M1923
*Beretta 418
*Beretta M951
*Beretta M 1934 / Beretta M 1935
*Beretta M 1951
*Beretta M-100
*Beretta 70 sari (Jaguar)
**Beretta 76
*Beretta Cheetah
**Beretta 81
**Beretta 84
**Beretta 85
**Beretta 86
**Beretta 87
**Beretta 89
*Beretta 8000
**Beretta 8000 Cougar
**Beretta 8045 Cougar
**Beretta Cougar Inox
**Beretta Mini Cougar
*Beretta 90
*Beretta 9000
**Beretta 9000S
*Beretta 92
**Beretta 90two
**Beretta 92F
**Beretta 92F/FS
**Beretta 92FS Inox
***Beretta 92FS Compact
***Beretta 92FS Centurion
***Beretta 92FS Brigadier
***Beretta 92FS Brigadier Inox
**Beretta 92G Elite 1A
***Beretta 92G Elite II
**Beretta 92S
***Beretta 92SB
****Beretta 92SB-C
**Beretta 92A1
**Püstol M9
*Beretta 96
**Beretta 96A1
*Beretta Px4 Storm
**Beretta Px4 Storm Compact
***Beretta Px4 Storm Subcompact
*Beretta U22 Neos
*Beretta 418
*Beretta 21 Bobcat
**Beretta 21A Bobcat
*Beretta 3032 Tomcat
*Beretta 950 Jetfire
*Beretta Nano
*Beretta Pico

### [[Revolver|Revolvrid]]
*Beretta Stampede
*Beretta Laramie

### [[Kaheraudne|Kaheraudsed]]
*Beretta 1201FP
*Beretta DT-10
*Beretta Silver Pigeon
*Beretta AL391 Urika ja Teknys
*Beretta SO4, SO5 and SO6
*Beretta Xtrema
*Beretta Xtrema 2
*Beretta Model A series
*Beretta UGB25 Xcel
*Beretta Folder
*Beretta Urika
*Beretta Urika 2
*Beretta RS 202-M2
*Beretta LTLX7000
*Beretta Extrema2
*Beretta Tx4
**Beretta Tx4 Storm
*Beretta A400
**Beretta A400 Xcel
**Beretta A400 Xtreme Unico
**Beretta A400 Xplor Action
*Beretta A 300
*Beretta LTLX7000
*Beretta 470 Silver Hawk
*Beretta 682

### [[Vintpüss]]id ja [[karabiin]]id
*Beretta BM-59
*Beretta Cx4 Storm
*Beretta 501 (sportrelv)

### [[Ründerelv]]ad
*Beretta AR70/90
*Beretta AS70/90
*Beretta ARX 160
*Beretta AR-70/223
*Beretta Rx4 Storm

### [[Püstolkuulipilduja]]d
*Beretta MAB 1918
*Beretta Model 38
**Beretta Model 38A
**Beretta Model 38/42
**Beretta Model 38/44
*Beretta Model 3 – 38/42 sõjajärgne modifikatsioon
*Beretta M12 tootesari
*Beretta Mx4 Storm

### [[Automaatpüstol]]id
*Beretta 93R
**Beretta 93R "Auto 9"

### [[Raketiheitja]]d
*Beretta GLX-160

## Viited

## Välislingid

* Koduleht (itaalia keeles)
* Berettaweb.com - Tooteinfo (inglise keeles)
* Berettacollection.com - Tooteinfo, kollektsioonid (inglise keeles)
* Beretta Factory Tour - An Insider's Look At How Beretta Firearms Are Made In Italy, tutvustus YouTube'is
Mafetengi ringkond

**Mafetengi ringkond** on 1. järgu haldusüksus Lesothos.

Mafetengi ringkond piirneb kirdes Maseru ringkonnaga, kagus Mohale's Hoeki ringkonnaga ja läänes Free State'i provintsiga Lõuna-Aafrika Vabariigis.
Maseru ringkond

**Maseru ringkond** on 1. järgu haldusüksus Lesothos. Maseru ringkond on elanike arvult Lesotho suurim, seal elab umbes veerand riigi elanikest.

Maseru ringkond piirneb põhjas Berea ringkonnaga, idas Thaba Tseka ringkonnaga, lõunas Mohale's Hoeki ringkonnaga, edelas Mafetengi ringkonnaga ja läänes Free State'i provintsiga Lõuna-Aafrika Vabariigis.
Mohale's Hoeki ringkond

**Mohale's Hoeki ringkond** on 1. järgu haldusüksus Lesothos.

Mohale's Hoeki ringkond piirneb loodes Mafetengi, põhjas Maseru, kirdes Thaba Tseka, idas Qacha's Neki ja kagus Quthingi ringkonnaga ning edelas Free State'i ja kagus Ida-Kapimaa provintsiga Lõuna-Aafrika Vabariigis.
Epidermis (täpsustus)

**Epidermis** võib olla:
* **[[epiderm|epidermis]]** on elusatest rakkudest koosnev kattekude taime lehtede, noorte varte ja viljade pinnal;
* **[[marrasknahk|epidermis]]** on inimestel ja paljudel selgroogsetel loomadel nahka kattev kihiline lameepiteel;
* **[[epidermis (zooloogia)|epidermis]]** on pärishulkraksete (va käsnad) keha kattev rakkude kiht.
Matthew Gray Gubler

**Matthew Gray Gubler** (sündinud 9. märtsil 1980 Las Vegases) on Ameerika Ühendriikide näitleja, režissöör, fotograaf, kunstnik ja endine modell.

Eesti televaataja teab teda seriaalist "Kurjuse kannul", kus ta mängib dr Spencer Reidi. Samas seriaalis on ta olnud ka viie jao režissöör.

Ta on dubleerinud Simonit filmis "Alvin ja koopaoravad".
Baravucha

**Baravucha** (transkribeerituna **Baravuhha**, poola keeles *Borobucha*) on alev Valgevenes Viciebski oblastis Połacki rajoonis Navapołacki haldusalas.

Asulat läbib Połacki-Daugavpilsi raudteeliin. Baravuchas asuvad keskkool, kunstikool, raamatukogu. Asulas toodetakse mööblit, puidust aknaid ja uksi, taimekaitsevahendeid, ehitusmaterjale, trikotaaži.

## Ajalugu
Baravuchat mainitakse esimest korda aastal 1812. Aastal 1866 rajati Baravuchat läbiv raudtee. Nõukogude-Poola sõda muutis Baravucha tähtsaks sõjaliseks tugipunktiks, mis pidi kaitsma Połacki linna ja tõkestama Poola vägede liikumise Moskva ning Leningradi suunas. Aastal 1919 rajati asulasse sõjaväelinnak Baravucha-1 ja sellest sai üks Połacki kindlustatud rajooni keskusi, hiljem osa Stalini liinist. Aastal 1941 peeti Baravucha all 2. juulist 11. juulini ägedaid lahinguid. Teise maailmasõja ajal oli Baravuchas suur sakslaste garnison ja koonduslaager Staatlag 354, kus hukkus 29 000 sõjavangi ning kohalikku elanikku, lisaks veel Połacki linna juutide geto. Pärast sõda taastati sõjaväebaas. 1997. aastal sai Baravucha külast alev ja see viidi Navapołacki haldusalasse.

## Tuntud elanikke
* Pavel Dubatovka – Omski disainer
* Aleksei Vorobjov – Venemaa sõjaväelane
* Janka Kupała – valgevene luuletaja
Meresõda

**Meresõda** on sõda või sõja oluline osa, mis leiab aset merel, ookeanil, suurematel järvedel või jõgedel.

## Eesmärgid, viisid, vahendid
Meresõja eesmärk on tavaliselt merelise ülemvõimu või kontrolli saavutamine vastaspoole tegevuse üle suurtel veekogudel. See aitab omakorda kaasa või toetab ka sõja õnnestumist maismaal&#160;— omades ülemvõimu merealal või kontrolli selle üle, on üldjuhul lihtsam saavutada sõjas edu ka vastaval külgneval maismaa-alal.

Meresõja pidamises osaleb tänapäeval põhiliselt merevägi, saades toetust maaväelt ja õhuväelt. Põhilised meresõja vahendid on erinevad sõjalaevad, kaldal paiknevad ja rannikuveealade mõjutamiseks mõeldud relvasüsteemid ning sõjalennukid.

Meresõda võib toimuda kas pealpool või allpool veepinda, või nii pealpool kui allpool veepinda. Olulist rolli võivad etendada ka meremiinid.

Esimesed meresõjalahingud peeti enam kui 3000 aastat tagasi.

## Vaata ka
*Merelahing
Leping Eesti Demokraatliku Vabariigi ja Ukraina Sotsialistliku Nõukogude Vabariigi vahel

**Leping Eesti Demokraatliku Vabariigi ja Ukraina Sotsialistliku Nõukogude Vabariigi vahel** on 25. novembril 1921 Moskvas Eesti ja Ukraina NSV vahel sõlmitud leping.

Kuna Ukraina oli Nõukogude Liidu asutamiseni formaalselt sõltumatu sotsialistlik nõukogude vabariik, ei laienenud temale Tartu rahuleping ja temaga tuli peamiselt opteerumisküsimuste lahendamiseks sõlmida eraldi kokkulepe.

Leping koosneb 18 artiklist ja on koostatud eesti, ukraina ja vene keeles. Lepingule kirjutasid alla Tõnis Vares, Ferdinand Vellner ja Juri Kotsjubinski.

Lepingu I artikli järgi lepinguosalised, loodud oma rahvaste tahtmisel, tunnustavad ilmtingimata teineteist iseseisvaks ja suveräänseks riigiks.

IV artikli järgi kumbki lepinguosalistest kohustub teise poole lippu ja vappi, kui sõprusriigi embleemi, tunnustama ja neist lugu pidama.

Lepingu juurde kuulub samal päeval sõlmitud Kokkulepe Eesti Demokraatliku Vabariigi ja Ukraina Nõukogude Sotsialistliku Nõukogude Vabariigi vahel kodakondsuse opteerimise korra kohta.

Leping ratifitseeriti Riigikogu poolt 16. detsembril 1921 ja avaldati Riigi Teatajas (RT 1922, 9/10, 6).

## Vaata ka
*Eesti-Ukraina suhted

## Välislingid
*https://dea.digar.ee/article/AKriigiteataja/1922/01/25/3
Drew Barrymore

**Drew Blyth Barrymore** (sündinud 22. veebruaril 1975 Culver Citys, Californias) on Ameerika Ühendriikide näitleja, režissöör, produtsent ja modell. 

Mais 2007 nimetati ta nälja vastu võitleva ÜRO Maailma Toiduprogrammi saadikuks. 2008. aastal annetas Barrymore sellele toitlusprogrammile Keenia koolilaste toiduga varustamiseks miljon USA dollarit.

## Näitlejana filmides
*”ET – sõber kaugelt” (Gertie Taylor, USA, 1982) 
*"Batman igaveseks" (Sugar)
*"Muusika ja sõnad" (Sophie Fisher)
*"Charlie inglid" (Dylan Sanders)
*"Ta pole sinust eriti huvitatud" (Mary Harris)   
*"Donnie Darko" (Karen Pomeroy) 
*"Tuhkatriinulugu" ("Ever After: A Cinderella Story") (USA, 1998) Danielle

## Tunnustus
*2007 oli nomineeritud filmi "Muusika ja sõnad" eest Teismeliste valiku auhinnale suudluse kategoorias koos Hugh Grantiga, aga ei võitnud seda.
*2010 Ekraaninäitlejate Gildi auhind
*2010 Kuldgloobuse auhind parima lühisarja või telefilmi naisnäitleja kategoorias

## Isiklikku
Tema vanaisa oli filmilegend John Barrymore. Tema isa oli näitleja John Drew Barrymore ja ema oli Ungari näitleja Ildiko Jaid Barrymore.

## Viited
Valvelaev

**Valvelaev** (ka **vahilaev**, **patrull-laev**, **patrulllaev**, **piirivalvelaev**) on peamiselt avamerel valve-, vaatlus- ja kontrolliülesannete täitmiseks mõeldud kergelt relvastatud sõjalaev või tsiviilstruktuuri patrull-laev.

## Kirjeldus
Valvelaevad on merekindlad, kaatritest suuremad ja (või) aeglasekäigulisemad jõustruktuurile kuuluvad laevad, mis omavad peamiselt vaid kerget enesekaitserelvastust ning häid mere- ja õhuseirevahendeid. Neil võivad olla ka allveeseirevahendid, reostustõrjevahendid ja merepäästevahendid. Samuti võivad nad kanda pardahelikopterit. Valvelaevadele võivad olla planeeritud spetsiaalsed lafetikohad, et mobilisatsiooni korral saaks paigaldada täiendvaid raskemaid relvasüsteeme. 

Valvelaeva eelis võrreldes korvetiga on odavus, üldine mitmeotstarbelisus (ka mittesõjalised ülesanded) ja mõnikord ka suurem merekindlus. Valvelaevadel on ka väiksem meeskond, mis tähendab väiksemaid personalikulusid.

Valvelaevade kiirus on tavaliselt mitte üle 25 sõlme ja pikkust võib arvestada väiksemate laevade puhul alates 25 meetrist. Suured ookeanikõlbulikud valvelaevad (avamere patrull-laevad) võivad olla aga isegi 100 m pikkused. Valvelaeva ja valvekaatri liigituse piir siiski varieerub riigiti ja ametkonniti.

## Kasutus
Valvelaevu ehk patrull-laevu kasutavad oma valdkonna ülesannete täitmiseks peamiselt:
* Merevägi
* Merepiirivalve või rannavalve
* Politsei
* Keskkonnakaitseteenistused
* Toll

## Eesti merejõudude tuntud ajaloolised vahilaevad
* Laine (vahilaev)
* Pikker (vahilaev)

## Vaata ka
* Korvett – valvelaevast tugevamini relvastatud (peamiselt allveetõrje- ja õhutõrjerelvastusega) teiste laevade kaitse- ja saateülesanneteks võimeline valvelaev
* Patrullkaater – valvelaevast kiirekäigulisem ja väiksem rannalähedaseks valveteenistuseks mõeldud veesõiduk
* Luurelaev – spetsiaalselt eriti võimekate raadioelektrooniliste luure- ja jälgimisseadmetega varustatud valvelaev või sõjalaev
Volksgesetzbuch

**Volksgesetzbuch** (**VGB**, *Rahva Seaduseraamat*) oli rahvussotsialistliku valitsuse aegsel Saksamaal luua üritatud tsiviilseadustik, mis oleks välja vahetanud senise Saksa tsiviilseadustiku (Bürgerliches Gesetzbuch, BGB).

15. mail 1938 Münchenis peetud kõnes püstitas riigiminister Hans Frank Volksgesetzbuchi koostamiseks järgmised põhimõtted:
*ta peab sisaldama kõigi rahvuskaaslaste kohta kehtivad üldised sätted
*ta peab vältima õigusteadlaste kunstlikku keelt (*Kunstsprache*)
*ta peab eelistama rahvusterviku huve üksikisiku omadele
*individuaalsust võib tunnustada niivõrd, kuni see üldkasu teenib
*seaduse keel peab olema rahvalik, et iga rahvuskaaslane seda saaks kodus omada, sellest aru saada ja seda järgida; jaotus paragrahvidesse tuleb kaotada ja asendada loomuliku jaotusega (*Bücher, Abschnitte, Stücke und Sätze*)
*seaduse lähema jaotuse määrab vastav komisjon 

Volksgesetzbuchi eelnõu koostamine toimus Saksa Õiguse Akadeemias kuni augusti lõpuni 1939 Hermann Lange, seejärel Wilhelm Hedemanni juhtimisel. See pidi koosnema kaheksast raamatust:
*I raamat. Rahvuskaaslane (*Der Volksgenosse*).
*II raamat. Perekond (*Die Familie*).
*III raamat. Pärandus (*Die Erbe*).
*IV raamat. Lepingu- ja vastutusõigus (võlaõigus) [*Vertrags- und Haftungsordnung (Schuldrecht)*].
*V raamat. Omandiõigus (*Die Eigentumsordnung*).
*VI raamat. Töö (*Die Arbeit*).
*VII raamat. Ettevõte (*Unternehmen*).
*VIII raamat. Ühingud (*Die Vereinigungen*).  

Tööd Volksgesetzbuchi koostamisel pandi lõplikult seisma augustis 1944. Osa materjali hävis 1944. ja 1945. aastal sõjategevuse tagajärjel. Seaduseelnõu valminud osad, tööprotsessi kajastavad tekstid, ettekanded, artiklid ja aruanded avaldati 1988. aastal.

## Kirjandus
*Akademie für Deutsches Recht 1933-1945 : Protokolle der Ausschüsse. Band III, 1, Volksgesetzbuch : Teilentwürfe, Arbeitsberichte und sonstige Materialen herausgegeben von Werner Schubert Berlin ; New York : de Gruyter, 1988
Clark Gable

**William Clark Gable** (1. veebruar 1901 Cadiz, Ohio – 16. november 1960 West Hollywood, California) oli Ameerika Ühendriikide filminäitleja. 

### Elu ja looming

23 tööaasta jooksul mängis Clark 60 filmis. Tema tuntuim roll on Rhett Butler filmis "Tuulest viidud" ("Gone with the Wind"; 1939), mille eest ta sai parima meespeaosatäitja Oscari nominatsiooni, kuid ei võitnud seda auhinda.

Parima meespeaosatäitja Oscari pälvis ta 1935. aastal rolli eest filmis "Mäss Bountyl" ("Mutiny on the Bounty"). Ta on mänginud koos Claudette Colbertiga filmis "See juhtus ühel ööl" ("It Happened One Night"; 1934) ning Grace Kelly ja Ava Gardneriga filmis "Mogambo" (1953). Tema viimane osatäitmine oli koos Marilyn Monroega filmis "Sobimatud" ("The Misfits"; 1961).

1999. aastal Ameerika Filmiinstituudi avaldatud edetabeli "AFI's 100 Years...100 Stars" põhjal asub näitleja kuulsate meesnäitlejate edetabelis seitsmendal kohal.

Gable'i isa suundus töö otsingul Kesk-Lääne osariikide naftaväljadele ja pere läks temaga kaasa. Clark leidis seal samuti tööd, kuni otsustas näitlejaks saada. Esialgu töötas ta lava taga lavalekutsujana, seejärel tsirkuses ja siis taas läänekaldal teatri rändtrupis. Tal olid mõned pisirollid tummfilmides ja hiljem ka helifilmides, kuid Hollywood ei suutnud näha tema annet ja ta pöördus tagasi teatrisse.

Tema tuleviku päästis abielu näitleja Josephine Dilloniga. Naisest sai tema hääleõpetaja ning pärast kahte gangsterirolli helifilmides "Sõrm osutab" ja "Öine õde" võttis stuudio MGM ta 30-aastaselt enda juurde tööle.

Ta oli stuudioinimeste hulgas väga populaarne, suhtles pigem operaatorite ja tehnikute kui teiste näitlejatega, viis neid kalale ja jahile. Vaatamata jadamisi järgnenud abieludele ei olnud ta kunagi ühe naise mees.

Tema teine abikaasa oli Texasest pärit lahutatud miljonär Maria Langham, kes oli mehest 13 aastat vanem. Abielu lahutati 1939. aastal.

1939. aastal abiellus Gable näitleja Carole Lombardiga, naine hukkus 1942. aastal lennuõnnetuses. Hiljem oli Gable veel kaks korda abielus. Tal oli kaks last: poeg sündis abielust Kay Spreckelsiga pärast tema surma ja Loretta Youngiga sai ta vallastütre.

### Sõjakangelane
1942. aastal astus Gable vabatahtlikuna Ameerika lennuväkke, jõudis majori auastmeni ja sai medali.

## Välislingid

*
Križi

**Križi** (ka **Križauka**, valgevene keeles *Крыжы*, *Kryžy*, *Крыжаўка*, *Kryžaŭka*; vene keeles *Крыжи́*) on Läti linna Daugavpilsi põhjapoolseim osa. Asub Mazie Stropist põhja pool, Līksna valla ja Naujene valla vahel. Läänes piirneb Daugavpilsi–Peterburi raudteega. 

Križi tekkis Mazā Stropu järve kaldale rajatud lihakombinaadi juurde, kui sinna ehitati töölistele elamud. Varem asus linnaosa kohal Križauka küla. Lisaks on Križis mitmed suvilakooperatiivid. Lihakombinaat on olnud sunnitud oma tootmismahtusid tunduvalt kärpima ja see on negatiivselt mõjunud ka linnaosa arengule.

## Viited
Mazie Stropi

**Mazie Stropi** (vene keeles *Малые Стропы*) on Läti linna Daugavpilsi osa. Asub Križist lõunas ja Jaunie Stropist põhjas. poolsel kaldal. 

Mazie Stropi on suvilakooperatiivide piirkond  Mazā Stropu järve ja Lielais Stropu järve vahel.
Jaunie Stropi

**Jaunie Stropi** (ka  **Jaunstropi**, vene keeles *Новые Стропы*) on Läti linna Daugavpilsi osa. Asub Mazie Stropist lõuna pool, Lielais Stropu järve kaldal.

Jaunie Stropi tekkis Lielais Stropu järve kaldale kui linna vanim suvilate piirkond. Linnaosas on laululava, haigla, postkontor, kultuurimaja, koolimaja. Tänapäeval on seal lisaks suvilatele ka elumajad (tegemist on ühe prestiižikama linnaosaga), linnaosa ühendab Daugavpilsi kesklinnaga trammiliin nr. 3. Järve kaldal on mitmed supelrannad ja puhkebaas.
Vecstropi

**Vecstropi** (vene keeles *Старые Стропы*) on Läti linna Daugavpilsi osa. Asub Jaunie Stropist lõuna pool, Lielais Stropu järve lõunakaldal.

Vecstropi tekkis 18. sajandil Daugavpilsist Krāslavasse viiva tee äärde. Vanade külahoonete asemele on kujunenud ettevõtete piirkond, linnaosas asub vanadekodu. Maantee (Daugavpilsi piirides 18. novembra iela) on linnaosa peatänavaks veel praegugi. Naujene vallas piirneb linnaosaga Vecstropi küla.
Ruģeļi

**Ruģeļi** (vene keeles *Ругели*) on Läti linna Daugavpilsi  idapoolseim osa. Asub Vecstropist lõuna pool, Daugava jõe kaldal.

Ruģeļi tekkis Daugava jõe kaldale kui Daugavpilsi hüdroelektrijaama ehitajate linnak aastal 1979. Aastal 1981 liideti linnaosa Daugavpilsiga. Hüdroelektrijaama ehitus peatati seoses rahva seas levinud protestimeeleoludega (fosforiidisõja Läti analoog). 

## Viited
Čerepova

**Čerepova** (vene keeles *Черепово*) on Läti linna Daugavpilsi osa. Asub Jaunbūvest ida pool (neid eraldab Daugavpils-Polotski raudteeliin) ja Ruģeļist läänes.

Čerepova tekkis tööstuspiirkonnana 19. sajandi lõpus. Linnaosas on naftabaas, betoonitehas. Linnaosas on viis paneelelamut, suurem osa elumajadest on aga individuaalelamud.
Ralf Toming

**Ralf Toming** (25. september 1928 – 6. oktoober 2005) oli eesti kirjastustöötaja ja tõlkija.

Ta lõpetas 1952. aastal Tartu Riikliku Ülikooli keemikuna.

Ta tõlkis hiljem palju kriminaalromaane inglise keelest.

## Tunnustus
*1978 Eesti NSV teeneline kultuuritegelane

https://arhiiv.err.ee/audio/vaata/tolkijad-tolkijad-ralf-toming
Robert Ludlum

**Robert Ludlum** (25. mai 1927 New York – 12. märts 2001 Naples) oli Ameerika Ühendriikide kirjanik, spiooniromaanide autor. 

Tema teoste üks tuntumaid tegelaskujusid on Jason Bourne, kellest on juttu näiteks romaanides "Bourne'i identiteet", "Bourne'i pärand", "Bourne'i ülemvõim" ja "Bourne'i ultimaatum".
Gajoks

**Gajoks** (vene keeles *Гаёк*) on Läti linna Daugavpilsi osa. Asub Daugava jõe põhjakaldal.

Gajoksi nimi tuleb poola keelest, kus sõna *gaj* tähendab salu. Linnaosa tekkis 19. sajandil Daugava kaldale, üleujutuste tõkkeks püstitatud tammi (praegu 18. Novembri tänava) taha. Algul tekkisid sinna väikesed ettevõtted ja saekojad, aga kuna jõgi soodustas kauba transporti, siis arenes linnaosa tööstuspiirkonnana kiirelt edasi. Aastal  1860 rajati õlletehas, 1863 rajati linnaosa territooriumile Daugavpilsi vangla, tuntud ka hüüdnime Valge Luik (*Baltais gulbis* või *Белый лебедь*) all. Aastal 1941 hukkas NKVD vangla hoovil Meletijs Kaļistratovsi, kõigi Läti seimide saadiku, venekeelse elanikkonna ja vanausuliste elanike peamise eestvõitleja. Aastast 2008 liideti vangla administratiivselt Grīva vanglaga, nii et praegu asub seal Daugavgrīva vangla Daugavpilsi filiaal.


Pilt:Daugavpils prison.jpg|Vangla kindluse müüride vahel
Pilt:Prison in Daugavpils.jpg|Daugavpilsi vangla


Aastal 1886 ehitati vanausuliste palvemaja. 1889 rajati Gajoki kaubajaam, et paremini rahuldada linnaosa ettevõtete vajadusi. 1908. aastal laastas linnaosa suur tulekahju. 1911. aastal rajati elektrijaam. Linnaosas tegutseb vene kultuuriselts "Дом Каллистратова", seal asub Valgevene konsulaat.


Pilt:House of Melety Kallistratov1.JPG|Vene kultuuriseltsi hoone
Pilt:Belarusian Consulate in Daugavpils 2.JPG|Valgevene konsulaat
Pilt:Daugavpils St Nicholas Orthodox Church1.JPG|Gajoksi õigeusu kirik
Jahu (täpsustus)

**Jahu** või **jahu** on mitmetähenduslik sõna:
***[[jahu]]** on toiduaine;
***[[jahu (tüüp)|jahu]]** on ka paljude söödavate jahu tüüpide nimetus; 
*Jahu (perekonnanimi)
**Heinar Jahu (sündinud 1933) on eesti kabetaja
**Margit Jahu on eesti poliitik
**Raigo Jahu (sündinud 1987) on eesti poliitik

## Vaata ka
*Jahu tänav, Tallinnas
*dolomiitjahu
*jahukaste
*jahukasteseen
*jahulest
*jahusoust
*lubjakivijahu
*nisujahu
*rukkijahu
*verejahu
* *[[Zungaro jahu]]* on kalaliik, (prk *Zungaro*, sgk *Pimelodidae*)

## Viited
Corte Franca

**Corte Franca** on vald (*comune sparso*) Itaalias Lombardia maakonnas Brescia provintsis. Halduskeskus asub Timolines.

Corte Franca moodustati 1928. aastal Borgonato, Colombaro, Nigoline ja Timoline ühendamisega

220 meetri kõrgusel merepinnast asuva Corte Franca asustustihedus on keskmiselt  inimest ruutkilomeetri kohta.

Corte Franca piirneb järgmiste omavalitsusüksustega: Adro, Cazzago San Martino, Iseo, Passirano, Provaglio d'Iseo.

Corte Franca halduspiirides asuvad järgmised fraktsioonid: Borgonato, Colombaro, Nigoline Bonomelli, Timoline (halduskeskus).

## Viited

## Välislingid

* Koduleht (itaalia keeles)
* Meteoroloogiajaama andmed
Cadiz (Ohio)

**Cadiz** on küla USA-s Ohio osariigis, Harrisoni maakonna halduskeskus.

Elanike arv oli 2010. aasta rahvaloenduse järgi 3353. Aastal 2000 oli 3308.

Cadiz rajati 1803. aastal. Cadiz on saanud nime Hispaania linna Cádizi järgi.

Cadizis sündis näitleja Clark Gable.

## Välislingid
* Cadizi koduleht
Liivamäe tänav

**Liivamäe tänav** on tänav Tallinnas Kesklinna linnaosas Keldrimäe asumis. Liivamäe tänav algab Juhkentali tänavalt, ristub Võlvi ja Mardi tänavaga ning lõpeb Lastekodu tänaval.

Liivamäe tänav on enam-vähem lõuna-põhjasuunaline ja ligikaudu 375 meetri pikkune. 

Tänapäeval on Liivamäe tänav hoonestatud viie- ja üheksakorruseliste paneelmajadega (tüüpprojekti 111-121 variandid), varasema perioodi maju ei ole säilinud.

## Ajalugu
Liivamäe tänav on üks vanemaid eeslinna tänavaid, mida mainitakse juba 16. sajandil kui linakangrute asupaika. Ametlikult kannab tänav praegust nime alates 1881. aastast (saksa keeles *Auf dem Sande* ehk *Sandbergstrasse*, vene keeles *На песках* ehk *Песочная гора*). 

## Viited
Tersicoccus phoenicis

***Tersicoccus phoenicis*** on bakteriliik. 

Bakterit ***T. phoenicis*** on leitud kahes kohas: 
*NASA Kennedy Kosmosekeskuses  (Floridas)
*Euroopa Kosmoseagentuuri hoonetest (Prantsuse Guajaanas).

## Viited

## Välislingid
*Piret Pappel,*[http://novaator.ee/ET/loodus/nasa_laborist_leiti_ainulaadne_bakter/ NASA laborist leiti ainulaadne bakter]*,08.11.2013 12:26, Tartu Ülikooli teadusuudised, Veebiversioon (vaadatud 10.11.2013)
Comezzano-Cizzago

**Comezzano-Cizzago** on vald (*comune*) Itaalias Lombardia maakonnas Brescia provintsis. Halduskeskus asub Comezzano-Cizzagos.

107 meetri kõrgusel merepinnast asuva Comezzano-Cizzago asustustihedus on keskmiselt  inimest ruutkilomeetri kohta.

Comezzano-Cizzago piirneb järgmiste omavalitsusüksustega: Castelcovati, Castrezzato, Chiari, Corzano, Orzivecchi, Pompiano, Roccafranca, Trenzano.

Comezzano-Cizzago halduspiirides asuvad järgmised fraktsioonid: Comezzano, Cizzago.

## Viited

## Välislingid

* Koduleht (itaalia keeles)
Salme Tanning

**Salme Tanning** (1904–1962) oli eesti keeleteadlane.

Ta huvialaks oli murdeainestiku kogumine ja Eesti murrete uurimine. Ta töötas murdekogujana kõigil Eesti murdealadel. Salme Tanning oli aastatel 1937–1939 kogunud 47 572 sõnasedelit ja 500 lehekülge murdetekste Karksi kihelkonnast, mis saidki tema kandidaadiväitekirja aluseks. Salme Tanningust kujunes hinnatud murdekeelte eriteadlane, eriti mulgi murde alal.

2004. aastal ilmus Eesti Keele Instituudi kirjastusel Tanningu raamat "Karksi murrak".

## Välislingid
* Sissekanne Genis http://www.geni.com/people/Salme-Tanning/6000000008547370529
*https://maaleht.delfi.ee/artikkel/66086774
John Francis Daley

**John Francis Daley** (sündinud 20. juulil 1985 Wheelingis) on Ameerika Ühendriikide filminäitleja, stsenarist ja lavastaja.

Ta alustas näitlejakarjääri noorukieas ning sai tuntuks rolliga Sam Weirina kultuslikus noortesarjas "Freaks and Geeks" (1999–2000). Laiemale publikule on ta tuntud eelkõige psühholoogi dr Lance Sweetsi rolliga menuseriaalis "Kondid" ("Bones"), kus ta mängis aastatel 2007–2014.

Lisaks näitlemisele on Daley edukas ka stsenaristina. Ta on kaasautor mitmetele Hollywoodi filmidele, sealhulgas "Horrible Bosses" (2011), "Spider-Man: Homecoming" (2017) ja "Game Night" (2018). Viimases kahes projektis töötas ta koos oma stsenaristipartneri Jonathan Goldsteiniga. Duol on olnud edu ka lavastajatena, sealhulgas filmiga "Dungeons & Dragons: Honor Among Thieves" (2023).

## Välislingid
*
West Hollywood

**West Hollywood** (kõnekeeles viidatud kui *WeHo*) on linn USA-s California osariigis Los Angelese maakonnas.

West Hollywood sai linnaõigused 29. novembril 1984.

Elanike arv oli 2010. aasta rahvaloenduse järgi 3353, aastal 2000 aga 3308. 2002. aasta uurimuse järgi oli 41% linna elanikest geid.

## Asend
West Hollywood asub Los Angelese nõo loodeserval Santa Monica mägede lähedal. West Hollywood piirneb põhjas Los Angelese Hollywood Hills Westi linnaosa Laurel Canyoni asumiga, kirdes Hollywood Hillsiga, idas Los Angelese Hollywoodi piirkonnaga, lõunas Fairfaxi piirkonnaga ja läänes Beverly Hillsi linnaga.

## Rahvastik

2010. aasta rahvaloenduse andmetel oli West Hollywoodi linnas 34 399 inimest. Rahvastiku tihedus oli 7036,9 in/km². Linna elanikest oli 84,2% valged, 3,2% mustanahalised, 0,3% põlisameeriklased 5,4% aasialased, 0,1% Vaikse ookeani saarte rassist, 3,0% muudest rassidest ja 3,6% kahest või enamast rassist. Ladinaameeriklasi (sõltumata rassist) oli 10,5%.

## Majandus
Linna suurim tööandja on Ticketmaster, mille peakorter asub Norma Triangle'i asumis.

## Vaata ka
* Sunset Strip
* Santa Monica Boulevard
* Melrose Avenue
* Melrose Place

## Viited

## Välislingid
* West Hollywoodi koduleht (*inglise keeles*)
Phthiraptera

***Phthiraptera*** on putukate selts.  

## Klassifikatsioon
*Phthiraptera* seltsi kuuluvad järgmised alamseltsid: 
**Anoplura* – täilised
**[[Rhyncophthirina]]*
**Ischnocera* – pärisväivilised
**Amblycera* – küüsväivilised

## Vaata ka
*väivilised
Lambi tänav

**Lambi tänav** on tänav Tallinnas Kesklinna linnaosas Mõigu asumis. 

Lambi tänav algab Tartu maanteelt, ristub Mõigu tänavaga ja lõpeb seejärel umbtänavana. Lambi tänav on ligikaudu 360 meetri pikkune.

Lambi tänav sai nime 16. mail 1958.

## Viited
Zooey Deschanel

**Zooey Claire Deschanel** (sündinud 17. jaanuaril 1980 Los Angeleses) on Ameerika Ühendriikide näitleja ja muusik.

Ta mängis 2000. aasta filmis "Kuulsuse jahil" Anita Millerit.  

Telesarjas "Weeds" mängis ta neljas osas Kat'i. 2011. aastal esilinastunud telesarjas "Uus tüdruk" mängib ta Jessica "Jess" Dayd.

## Isiklikku
Tema vanem õde Emily Deschanel on näitleja ja produtsent. Nende ema Mary Jo Deschanel on näitleja, isa Caleb Deschanel filmi- ja telerežissöör.
Jahukastelised

**Jahukastelised** (*Erysiphaceae*) on jahukasteliselaadsete seltsi kuuluv seente sugukond.

Jahukasteliste sugukonda kuuluvad järgmised jahukasteseente perekonnad: 

**[[Arthrocladiella]]*
**[[Blumeria]]*
**[[Brasiliomyces]]*
**[[Bulbomicrosphaera]]*
**[[Bulbouncinula]]*
**[[Caespitotheca]]*
**[[Cystotheca]]*
**[[Erysiphe]] ([[Oidium (perekond)|Oidium]])*
**[[Golvinomyces]]*
**[[Leveillula]] ([[Oidiopsis]])*
**[[Medusosphaera]]*
**[[Microsphaera]]
**Neoerysiphe*
**Phyllactinia (Ovulariopsis)*
**Pleochaeta*
**Podosphaera*
**Sawadaea*
**Setoerysiphe*
**Sphaerotheca*
**Typhulochaeta*
**Uncinula*
**Uncinuliella''

## Vaata ka
*jahukaste
Randu pļavas

**Randu pļavas** on hoiuala Lätis Liivi lahe ääres Heinaste ja Kuiviži vahel. See on 100 kuni 300 m laiune rannaniitude vöönd, mille pindala on 200 hektarit.

Seal kasvab umbes 600 liiki taimi (kolmandik Läti taimestikust), sealhulgas 37 Lätis või Euroopas haruldast või ohustatud liiki. Nende seas on punane aruhein, valge kastehein, mustjas rebasesaba, rand-õisluht, randaster, harilik merikann ja  rand-teeleht. 

See on lindude läbirändekoht ja pesitsemispaik. Aastal 2006 nähti seal 116 linnuliiki, mis on Läti rekord. Sealsete lindude seas on roo-loorkull, niidurüdi, huik, tutkas ja jõgitiir.  

Aastal 2006 rajati loodusrada ja linnuvaatlustorn.

Liivi lahte suubub Blusupīte. 

## Välislingid
*Sissekanne saidil latvia.travel
*Kaitseplaan
Blusupīte

**Blusupīte** ehk **Plussu oja** on vooluveekogu, mis suubub Lätis Heinastes Randu pļavases  Liivi lahte. 

Selle pikkus on 15 km ja valgala 30,4 km².

## Viited

## Välislingid
*Fotod suudmekohast
*Kaart saidil openstreetmap.org
Emily Deschanel

**Emily Erin Deschanel** (sündinud 11. oktoobril 1976 Los Angeleses) on Ameerika Ühendriikide näitleja, filmi- ja teleprodutsent.

Eesti televaatajale on ta tuntud teleseriaalist "Kondid", kus ta mängib nimitegelast doktor Temperance "Bones" Brennanit. 

## Isiklikku
Tema noorem õde Zooey Deschanel on näitleja ja muusik. Nende ema Mary Jo Deschanel on näitleja, isa Caleb Deschanel aga filmi- ja telerežissöör.
Bolesław Bierut

**Bolesław Bierut** (sünninimi **Bolesław Biernacki**; 18. aprill 1892 – 12. märts 1956) oli Poola partei- ja riigitegelane, Poola Ühendatud Töölispartei liider aastatel 1948–1956.

Bolesław Bierut sündis Rury Jezuickies (tänapäeval Lublini osa) külakooliõpetaja Henryk Rutkowski ja tema naise Barbara Biernacka pojana. Oma hilisema perekonnanime **Bierut** kombineeris ta oma vanemate perekonnanimede esimestest silpidest.

Bierut oli aastatel 1912–1918 pahempoolse Poola Sotsialistliku Partei liige. Aastatel 1918–1938 kuulus ta Poola Kommunistlikku Parteisse, olles 1925–1927 ka selle Keskkomitee liige. Õppis 1927–1930 Moskvas Kominterni koolis. Seejärel pöördus Poolasse tagasi põrandaalusele parteitööle. Oli 1931–1933 Łódźis Poola Kommunistliku Partei piirkonnakomitee sekretär. 1933–1938 oli ta revolutsioonilise tegevuse eest vangis. Ennetähtaegse vabanemise järel töötas ta Varssavis raamatupidajana.

Teise maailmasõja algul põgenes ta Poola idaossa, mis varsti inkorporeeriti Nõukogude Liidu koosseisu. Alates 1942. aastast kuulus ta Poola Töölispartei juhtkonda. 1944–1947 oli ta Krajowa Rada Narodowa esimees.

Bierut mängis olulist rolli Poolas stalinistlikku tüüpi kommunistliku režiimi sisseseadmisel.

22. detsembril 1948 sai ta Poola Ühendatud Töölispartei esimeheks, 1954. aastal sama partei esimeseks sekretäriks. Lisaks sellele oli 5. veebruarist 1947 kuni 21. novembrini 1952 Poola Rahvavabariigi president ning Riiginõukogu esimees. 20. novembrist 1952 kuni 18. märtsini 1954 oli ta Poola Rahvavabariigi Ministrite Nõukogu esimees.

Bolesław Bierut suri segastel asjaoludel Moskvas, kus ta viibis NLKP 20. kongressil. Sümboolselt tähistas ta surm stalinismiajastu lõppu Poolas.

## Viited
Tropidolaemus

***Tropidolaemus***  on maoperekond. Teadlased loevad neid mürkmadudeks, kuna nende hammustus on loomadele eluohtlik ja võib surmavaks saada. 

## Klassifikatsioon
Perekonda *Tropidolaemus* klassifitseeritakse roomajate andmebaasis järgmised maoliigid:

* *[[Tropidolaemus huttoni]]* (Smith, 1949)
* *[[Tropidolaemus laticinctus]]* (Kuch, Gumprecht & Melaun, 2007)
* *[[Tropidolaemus philippensis]]* (Gray, 1842)
* *[[Tropidolaemus subannulatus]]* (Gray, 1842)
* *[[Tropidolaemus wagleri]]* (Boie, 1827). 

## Viited

## Välislingid
*Sissekanne AWD-s
*Sissekanne ITIS-es
*Sissekanne NCBI-s
*Peter Uetz & Jakob Hallermann, *[http://reptile-database.reptarium.cz/advanced_search?genus=Tropidolaemus&submit=Search *Tropidolaemus*]* Roomajate andmebaas veebiversioon (vaadatud 10.11.2013) (inglise keeles)
*Sissekanne saidil Wikispecies
Kääbuslõgismadu

**Kääbuslõgismadu** (*Sistrurus*) on madudeperekond.
 
## Klassifikatsioon

Kääbuslõgismao perekonda klassifitseeritakse Roomajate andmebaasis järgmised liigid:

* *Sistrurus catenatus* (Rafinesque, Schmalz 1818) – ahel-kääbuslõgismadu
* *Sistrurus miliarius* (Linnaeus, 1766) – hirsi-kääbuslõgismadu

Uuemas maoliste klassifikatsioonis ("Snakes of the World: A Catalogue of Living and Extinct Species", 2015) on perekonda liigitatud ka maoliik *[[Sistrurus messasaugus]]* Kirtland, 1838.

## Lõgisti

Paljude kääbuslõgismadude saba tippu jäävad pärast kestamist tagumised soomused saba külge alles, moodustades lõgisti. Lõgisti nahkrõngaste arv (mitte üle 12 lüli) oleneb mao vanusest. Saba väristamisel tekitavad need nahkrõngad lõgisevat heli. Teadlaste arvates toimib lõgisti kaitse- või hoiatusvahendina.

## Viited

## Välislingid
*Sissekanne ADW-s
*Sissekanne ITIS-es
*Sissekanne IUCN-is
*Sissekanne NCBI-s
*Sissekanne Roomajate andmebaasis 
*Laurence Monroe Klauber, *[http://books.google.ee/books?id=ijblNZQrk_wC&pg=PA193&lpg=PA193&dq=tracheal+lung&source=bl&ots=CBmYiSvxAs&sig=SlMnUeNihsEX4Dr-dNX0jwW0HY4&hl=et&sa=X&ei=uwWBUoLZBKn-4QTRxoH4Cw&redir_esc=y#v=onepage&q=tracheal%20lung&f=false Rattlesnakes: Their Habits, Life Histories, and Influence on Mankind]*, 1. köide, 2. väljaanne, 1972, University of California Press